1999R2792 — SL — 02.04.2005 — 004.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:









▼B

UREDBA SVETA (ES) št. 2792/1999

z dne 17. decembra 1999

o določitvi podrobnih pravil in sporazumov glede strukturne pomoči Skupnosti v ribiškem sektorju







SVET EVROPSKE UNIJE JE ob upoštevanju Pogodbe o ustanovitvi Evropske skupnosti, zlasti členov 36 in 37 Pogodbe, ob upoštevanju predloga Komisije ( 1 ), ob upoštevanju mnenja Evropskega parlamenta ( 2 ), ob upoštevanju mnenja Ekonomsko-socialnega odbora ( 3 ), ker: (1) Uredba Sveta (ES) št. 1260/1999 z dne 21. junija 1999, ki določa splošne določbe o strukturnih skladih ( 4 ), določa splošne cilje in naloge strukturnih skladov in Finančnega instrumenta za usmerjanje ribištva („FIUR“), njihovo ureditev, metode pomoči, oblikovanje programov in splošno ureditev pomoči, ki jo zagotavljajo skladi, ter splošne finančne dogovore; (2) Uredba Sveta (EGS) št. 3760/92 z dne 20. decembra 1992 o ustanovitvi sistema za ribištvo in ribogojstvo ( 5 ) v Skupnosti, določa cilje in splošna pravila skupne ribiške politike; razvoj ribolovne flote Skupnosti se mora zlasti urejati v skladu s sklepi, za katere je Svetu naloženo, da jih sprejme na podlagi člena 11; dolžnost Komisije je te sklepe prevesti v jasne ukrepe na ravni vsake države članice; poleg tega je potrebna tudi skladnost z Uredbo Sveta (EGS) št. 2847/93 z dne 12. oktobra 1993 o oblikovanju kontrolnega sistema, ki velja za skupno ribiško politiko ( 6 ); (3) Uredba Sveta (ES) št. 1263/1999 z dne 21. junija 1999 o Finančnem instrumentu za usmerjanje ribištva ( 7 ) določa posebni namen strukturnih ukrepov v sektorju, kakor ga določa člen 1 zgoraj omenjene uredbe; na podlagi člena 4 Uredbe mora Svet najpozneje do 31. decembra 1999 sprejeti sklep o pogojih prispevanja iz FIUR za prestrukturiranje sektorja, da bi se zagotovilo, da bo to prestrukturiranje doseglo svoje predvidene cilje; (4) naj se določijo določbe, ki zadevajo oblikovanje programov (5) ostanejo večletni usmerjevalni programi za ribolovne flote za obdobje od 1. januarja 1997 do 31. decembra 2001 veljavni do izteka njihove veljavnosti; za obdobje, ki se začne s 1. januarjem 2002, je treba določiti primerne določbe; (6) je treba podrobno opisati določbe za spremljanje in izvajanje večletnih usmerjevalnih programov, zlasti tiste, ki zadevajo mehanizem vstopov in izstopov flote, kakor tudi okvir državne pomoči za obnovo flote, posodobitev plovil in ustanavljanje skupnih podjetij; (7) ima mali priobalni ribolov majhnega obsega poseben položaj v smislu ciljev za prilagoditve ribolovnega napora; pomembno je, da se ta posebnost prevede v konkretne ukrepe na ravni te uredbe; (8) bodo za izvajanje prestrukturiranja ribolovne flote potrebni spremljajoči socialno-ekonomski ukrepi; (9) je treba določiti podrobna pravila za dodeljevanje pomoči za varovanje in razvoj vodnih virov, za ribogojstvo, opremo v ribiških pristaniščih, predelavo, trženje, ribolov v celinskih vodah ter za promocijo ribiških proizvodov in proizvodov iz ribogojstva; (10) je treba med strukturne ukrepe vključiti nekatere ukrepe strukturnega značaja v korist organizacijam proizvajalcev, ki se trenutno izvajajo na podlagi Uredbe Sveta (EGS) št. 3759/92 z dne 17. decembra 1992 o skupni tržni ureditvi z ribiškimi proizvodi in proizvodi iz ribogojstva ( 8 ), in takšna vključitev ne bi smela ogrožati zakonsko urejene vloge organizacij proizvajalcev, kakor jo določa Uredba (EGS) št. 3759/92; primerno je vključiti tudi druge ukrepe skupnega interesa, ki jih sprejmejo strokovnjaki; (11) je treba določiti podrobna pravila za dodeljevanje odškodnin in finančnega nadomestila ribičem in lastnikom plovil v primeru začasne ukinitve aktivnosti ali tehničnih omejitev, ki veljajo za nekatere vrste opreme na krovu ali ribolovne metode; (12) programi predvidijo sredstva, potrebna za izvajanje inovativnih ukrepov in tehnične pomoči; (13) predstavlja doseganje trajnega ravnovesja med vodnimi viri in njihovim izkoriščanjem ter vplivom na okolje pomemben interes za ribiški sektor; zato je enako pomembno zagotoviti ustrezne ukrepe za ohranitev prehranjevalne verige, kot tudi poskrbeti za ribogojstvo in ribiško predelovalno industrijo; (14) je zlasti primerno, kolikor se taki ukrepi ne omejujejo na dodeljevanje pomoči Skupnosti, urejati programe državne pomoči v tem sektorju, ne da bi to posegalo v člene 87 do 89 Pogodbe, ter na skladen način vključiti oblikovanje programov prestrukturiranja ribolovnih flot Skupnosti v okvir strukturne pomoči kot celote; (15) je treba ukrepe, potrebne za izvajanje te uredbe, sprejeti v skladu s Sklepom Sveta 1999/468/ES z dne 28. junija 1999 o določitvi postopkov za izvrševanje pooblastil za izvajanje, podeljenih Komisiji ( 9 ); (16) je treba razveljaviti Uredbo Sveta (ES) št. 2468/98 z dne 3. novembra 1998, ki določa kriterije in dogovore glede strukturne pomoči Skupnosti v sektorju za ribištvo in ribogojstvo ter predelavi in trženju njegovih proizvodov ( 10 ), kakor tudi druge določbe; istočasno bi morale razveljavljene določbe zaradi pravilnega izvajanja pomoči, ukrepov in projektov, potrjenih do 31. decembra 1999, v ta namen ostati v uporabi, ker: SPREJEL NASLEDNJO UREDBO:







Člen 1

Cilji

1. Ta uredba določa okvir za vse strukturne ukrepe v ribiškem sektorju, ki se izvajajo na območju države članice, brez vpliva na regionalne posebnosti, z namenom doseganja ciljev iz člena 1(1) Uredbe (ES) št. 1263/1999 in ciljev skupne ribiške politike, zlasti ohranjanja in dolgoročne trajnosti virov.

2. Namen strukturne politike v tem sektorju je usmerjanje in pospeševanje prestrukturiranja. Prestrukturiranje zajema postopke in ukrepe z dolgoročnimi učinki, ki prispevajo k izpolnjevanju nalog iz člena 1(2) Uredbe (ES) št. 1263/1999.

▼M3

3. Ukrepi, sprejeti v skladu z odstavkoma 1 in 2, ne povečajo ribolovnega napora.

▼M3

Člen 2

Sredstva

Finančni instrument za usmerjanje ribištva, v nadaljevanju „FIFG“, lahko pod pogoji, določenimi v členu 16 Uredbe Sveta (ES) št. 2371/2002 z dne 20. decembra 2002 o ohranjanju in trajnostnem izkoriščanju ribolovnih virov v skladu s skupno ribiško politiko ( 11 ), nudi podporo za ukrepe, opredeljene v naslovih II, III in IV te uredbe na področjih, ki jih zajema skupna ribiška politika, kot je določeno v členu 1 Uredbe (ES) št. 2371/2002.

▼B







NASLOV I

OBLIKOVANJE PROGRAMOV

Člen 3

Skupne določbe

▼M3

1. Programiranje, določeno v členu 9(a) Uredbe (ES) št. 1260/1999, je skladno s cilji skupne ribiške politike in zlasti z določbami Poglavja III Uredbe (ES) št. 2371/2002. S tem ciljem se programiranje revidira po potrebi in zlasti pri uporabi omejitev ribolovnega napora, sprejetih na podlagi člena 5 Uredbe (ES) št. 2370/2002.

Programiranje zajema vsa področja, ki so omenjena v naslovih II, III in IV.

▼B

2. Oblikovanje programov za ukrepe, delno financirane iz FIUR v regijah iz cilja 1, je skladno s prvim pododstavkom člena 2(2) Uredbe (ES) št. 1263/1999.

Oblikovanje programov za ukrepe, delno financirane iz FIUR izven regij iz cilja 1, je skladno z drugim pododstavkom člena 2(2) Uredbe (ES) št. 1263/1999. Uporabljajo se člen 14, člen 15(2), prvi pododstavek člena 15(3), člen 15(5), 15(6), 15(7), člen 19(3) in 19(4) Uredbe (ES) št. 1260/1999.

▼M3

3. Razvojni načrti, določeni v členu 9(b) Uredbe (ES) št. 1260/1999, dokazujejo, da je državna pomoč nujna za dosego postavljenih ciljev in zlasti da brez državne pomoči zadevnih ribiških plovil ni mogoče posodobiti ter da načrtovani ukrepi ne bodo ogrozili trajnosti ribištva.

Vsebina načrtov je določena v Prilogi I.

▼M3 —————







▼M3

NASLOV II

RIBOLOVNA FLOTA

▼M3 —————

▼B

Člen 7

Prilagajanje ribolovnega napora

▼M3

1. Države članice sprejmejo ustrezne ukrepe za uskladitev z ustreznimi določbami Uredbe (ES) št. 2371/2002.

Po potrebi države članice to dosežejo s trajno zaustavitvijo ribolovnih aktivnosti ribiških plovil, skladno z veljavnimi določbami Priloge III, ali z njihovo omejitvijo ali pa s kombinacijo obojega.

▼M5

2. Ukrepi za prenehanje ribolovne aktivnosti plovil se smejo uporabljati le za plovila, stara 10 let ali več.

Vendar so lahko do 30. junija 2006, plovila, stara pet let ali več, ki ne uporabljajo vlečnega orodja, primerna za trajni prenos, v skladu z odstavkom 3(d).

▼M3

3. Trajno prenehanje ribolovnih aktivnosti ribiških plovil se doseže z:

(a) razrezom plovila;

(b) do 31. decembra 2004, s stalnim prenosom plovil v tretjo državo, vključno v okviru skupnega podjetja v smislu člena 8, po dogovoru s pristojnimi organi zadevne države, če so izpolnjena vsa naslednja merila: (i) med Evropsko skupnostjo in tretjo državo obstajajo sporazum o ribištvu kot tudi ustrezna zagotovila, da se mednarodno pravo ne bo kršilo, predvsem glede ohranjanja in upravljanja morskih virov ali drugih ciljev skupne ribiške politike in glede delovnih pogojev ribičev. Komisija dovoli odstopanja v posameznih primerih za trajne prenose v okviru skupnih podjetij v tretje države, kadar interesi Skupnosti ne upravičujejo sklepanja sporazumov o ribolovu in so izpolnjeni drugi pogoji za prenos; (ii) tretja država, kamor naj bi se plovilo preneslo, ni država kandidatka za pristop; (iii) prenos je posledica zmanjšanja ribolovnega napora, ki ga je prej lovilo preneseno plovilo; vendar se to merilo ne uporablja, kadar je preneseno plovilo izgubilo možnosti ribolova v skladu s sporazumom o ribištvu s Skupnostjo ali v skladu z drugim sporazumom; (iv) če tretja država, v katero naj bi se preneslo plovilo, ni pogodbena država ali sodelujoča pogodbenica ustreznih regionalnih ribiških organizacij, in takšne organizacije te države niso opredelile kot državo, ki dovoljuje ribolov na način, ki ogroža uspešnost mednarodnih ohranitvenih ukrepov. Komisija redno objavlja seznam zadevnih držav v seriji C Uradnega lista Evropskih Skupnosti;

(c) stalno prerazporeditvijo ribiških plovil za nepridobitne namene, ki niso ribištvo;

▼M5

(d) do 30. junija 2006 s trajnim prenosom plovila v tretjo državo, ki jo je decembra 2004 v Indijskem oceanu prizadel cunami, če so izpolnjena naslednja merila: (i) plovilo v celoti ni daljše od 12 metrov in ni staro več kot 20 let; (ii) država članica, ki dovoli prenos zagotovi, da je plovilo popolnoma usposobljeno za plovbo in primerno za ribolovno aktivnost, da je premeščeno v območje, ki ga je prizadel cunami, v korist prizadetih ribolovnih skupnosti, ter da se izogne škodljivim učinkom na ribolovne vire in lokalno gospodarstvo; (iii) prenos ustreza potrebam, kot so opredeljene v oceni Organizacije združenih narodov za prehrano in kmetijstvo, ter je skladen z zahtevami tretjih držav.

▼M3 —————

▼B

5. Državna pomoč, ki je izplačana upravičencem za končno prenehanje, ne sme presegati naslednjih zneskov:

(a) premije za razrez: (i) plovila, stara med 10 in 15 let: glej tabeli 1 in 2 v Prilogi IV; (ii) plovila, stara med 16 in 29 let: lestvice v tabelah 1 in 2, znižane za 1,5 % na vsako leto preko 15 let; (iii) plovila, stara 30 let ali več: lestvice v tabelah 1 in 2, minus 22,5 %;

▼M3

(b) premije za stalni prenos v okviru skupnega podjetja: zneski, ki so navedeni v členu 8(3); državna pomoč v ta namen se lahko dodeli ribiškim plovilom, katerih tonaža je manjša od 20 BRT ali 22 BT in so stara 30 ali več let;

(c) premije za stalni prenos v tretjo državo: maksimalni zneski premij za opuščanje, navedeni v (a), minus 70 %. Državne pomoči v ta namen pa se ne dodeli plovilom, katerih tonaža je manjša od 20 BRT ali 22 BT ali katera so stara 30 ali več let;

(d) premije za stalno prerazporeditev ribiških plovil za nepridobitne namene, ki niso ribolov: zneski premij za opuščanje, omenjeni v (a).

▼M3 —————

▼M5

6. Ne glede na odstavek 5(a) se državna pomoč za trajni prenos plovil v skladu z odstavkom 3(d) izračuna na naslednji način:

(i) za plovila, stara od 5 do 15 let, se uporablja premija iz odstavka 5(a)(i) in za plovila, stara od 16 do 20 let, se uporablja premija iz odstavka 5(a)(ii);

(ii) premija iz odstavka 5(a) se lahko poveča za 20 % za naslednje namene: — za kritje izdatkov javnih ali zasebnih organizacij, ki so jih države članice pooblastile za prenos plovil v tretjo državo, — za nadomestitev izdatkov lastnika plovila, ki prejme premijo, za opremo plovila in njegovo popolno usposobitev za plovbo ter ribolovne aktivnosti v zadevnih tretjih državah. Premije iz tega odstavka lahko prejmejo tudi plovila, za katera je bila pristojnim organom držav članic predložena vloga za trajno ukinitev aktivnosti pred 2. april 2005.

▼B

Člen 8

Skupna podjetja

1. Države članice lahko sprejmejo ukrepe za pospeševanje ustanavljanja skupnih podjetij.

Za namen te uredbe pomeni „skupno podjetje“ trgovsko podjetje z enim ali več partnerji, ki so državljani tretje države, kjer je plovilo registrirano.

2. Poleg pogojev iz člena 7 in Priloge III za odobritev premije za trajni prenos veljata tudi naslednja pogoja:

(a) ustanovitev in registracija trgovskega podjetja v skladu z zakoni tretje države ali pridobitev delnic v podjetju, ki je že registrirano, za namen udeleževanja v trgovski dejavnosti v ribiškem sektorju v vodah pod suverenostjo ali pristojnostjo tretje države. Partner iz Skupnosti mora imeti v lasti znatni delež, običajno med 25 % in 75 % delniškega kapitala;

(b) lastništvo trajno prenesenega plovila se mora predati skupnemu podjetju v tretji državi. Plovilo se pet let ne sme uporabljati za ribolovne aktivnosti, razen za tiste, za katere pristojni organi tretje države izdajo dovoljenje, niti ga ne smejo uporabljati drugi lastniki ladij.

3. Premije za ustanavljanje skupnih podjetij ne smejo presegati 80 % najvišjega zneska premije za razrez iz člena 7(5)(a).

Premije se ne morejo seštevati s premijami iz člena 7(5), (a), (c), (d).

4. Ob prenosu plovila v skupno podjetje izplača upravljalni organ predlagatelju 80 % premije, potem ko predlagatelj predloži dokaz, da je banka izdala jamstvo za znesek v višini 20 % premije.

▼M3

5. Prosilci predložijo vsako leto za pet zaporednih let od dneva ustanovitve skupnega podjetja ali od dneva, ko je partner Skupnosti pridobil delež v podjetju, upravljalnemu organu poročilo o izvajanju načrta aktivnosti, vključno s podatki o ulovih in trgih ribiških proizvodov, predvsem pa proizvodov, iztovorjenih v Skupnosti ali izvoženih vanjo, s spremnimi dokumenti skupaj z bilanco stanja podjetja in izjavo o njegovi neto vrednosti. Upravljalni organ posreduje poročilo Komisiji v vednost.

Ostanek premije se plača prosilcem po petih letih dejavnosti in po prejetju petega poročila.

▼B

6. Jamstvo se izda, ko je potrjeno peto poročilo, vendar le, če so izpolnjeni vsi pogoji.

7. Komisija po potrebi sprejme podrobna pravila za izvajanje tega člena v skladu s postopkom iz člena 23(2).

▼M3

Člen 9

Državna pomoč za obnovo ribiškega ladjevja in za opremo ali posodobitev ribiških plovil

1. Državna pomoč za obnovo ribiškega ladjevja in za opremo ribiških plovil, vključno z uporabo bolj selektivnih ribolovnih tehnologij, in za sisteme spremljanja plovil ali za posodobitev ribiških plovil, se lahko dodeli samo pod naslednjimi pogoji in pod tistimi pogoji, ki so določeni v drugem pododstavku člena 3(3) ter v Prilogi III:

(a) državna pomoč za obnovo ribiških plovil se lahko odobri do 31. decembra 2004;

(b) državna pomoč za obnovo ribiških plovil se lahko dodeli samo plovilom, katerih bruto tonaža je nižja od 400 BT;

(c) državna pomoč za opremo ribiških plovil, vključno z uporabo bolj selektivnih ribolovnih tehnologij in sistemov spremljanja plovil ali za posodobitev ribiških plovil, se lahko odobri, če: (i) pomoč ne zadeva zmogljivosti glede tonaže ali moči; (ii) pomoč ne pomaga povečati učinkovitosti ribolovnega orodja;

(d) z odstopanjem od točke (c)(i) se državna pomoč za posodobitev ribiških plovil lahko odobri ob upoštevanju določb člena 11(5) Uredbe (ES) št. 2371/2002.

2. Učinek odobritve državne pomoči se navede v letnem poročilu o izvajanju, omenjenem v členu 21.

3. Kazalci, ki se nanašajo na odobritev državne pomoči za obnovo ribiških plovil in posodobitev ribiških plovil v načrtih, določenih v Prilogi I(2)(d), se določijo v skladu s tem členom.

4. Izdatki, ki so upravičeni do državne pomoči, določene v odstavku 1, ne smejo presegati naslednjih zneskov:

(a) gradnja ribiških plovil: dvakratnega obsega v tabeli 1 v Prilogi IV;

(b) oprema in posodobitev ribiških plovil, vključno s stroški ponovne izmere v skladu s Prilogo I Konvencije o izmeri ladij, kjer je primerno in do 31. decembra 2003: obsega v tabeli 1 Priloge IV.

▼B

Člen 10

Skupne določbe o ribolovnih flotah

▼M3

1. Državna pomoč za obnovo flote ter za opremo in posodobitev ribiških plovil se dovoli samo, kadar v dovoljenem obdobju država članica ravna po Uredbi Sveta (EGS) št. 2930/86 z dne 22. septembra 1986, ki določa karakteristike za ribiška plovila ( 12 ).

▼M3 —————

▼M3

3. Za akumulacijo državne pomoči ribolovnim flotam se uporabljajo naslednje določbe:

▼M4

(a) izdatki za opremo in posodobitev, razen tistih za opremo in sisteme spremljanja plovil ter za naprave za zvočno odvračanje, prvih pet let po dodelitvi državne pomoči za gradnjo zadevnega plovila niso upravičeni do pomoči;

▼M3

(b) premije za stalen umik v smislu člena 7(5) in premije za ustanovitev skupnih podjetij v smislu člena 8 se ne dodajo drugi pomoči Skupnosti, odobreni po tej uredbi ali po uredbah (EGS) št. 2908/83 ( 13 ), (EGS) št. 4028/86 ( 14 ) in (ES) št. 2468/98. Te premije se zmanjšajo: (i) za del predhodno prejetega zneska v primeru pomoči za opremo in posodobitev; ta del se izračuna po načelu časovne razporeditve za obdobje petih let pred stalnim umikom ali ustanovitvijo skupnega podjetja; (ii) za predhodno prejeti znesek v primeru pomoči za začasno ustavitev dejavnosti v smislu člena 16(1) te uredbe in člena 14 Uredbe (ES) št. 2468/98, plačanim med letom pred stalnim umikom ali ustanovitvijo skupnega podjetja;

(c) pomoč za orodje v sistemu spremljanja plovil se ne doda pomoči, odobreni po Odločbi Sveta 2001/431/ES.

4. Državna pomoč za obnovitev ali posodobitev in opremo, se po tej uredbi povrne po načelu časovne razporeditve, ko se zadevno ribiško plovilo izbriše iz registra ribiških plovil Skupnosti v desetih letih od obnovitve, ali v petih letih od posodobitvenih del. ►M5 Ta odstavek se ne uporablja za plovila, prenesena na podlagi člena 7(3)(d). ◄

▼B

Člen 11

Mali priobalni ribolov

▼M3

1. Za namene tega člena pomeni „mali priobalni ribolov“ tisti ribolov, ki ga opravljajo ribiška plovila s skupno dolžino manj kot 12 metrov, ki ne uporabljajo vlečnega orodja, kot je navedeno v tabeli 2, Priloge I k Uredbi Komisije (ES) št. 2090/98 z dne 30. septembra 1998 o registru ribiških plovil Skupnosti ( 15 ).

▼B

2. Države članice lahko pod pogoji iz tega člena sprejmejo dodatne ukrepe, kakor so predvideni s to uredbo, da dopolnijo ukrepe za izboljšanje pogojev, v katerih poteka mali priobalni ribolov.

3. Kadar skupina lastnikov plovil ali ribiške družine, udeležene v malem priobalnem ribolovu, sodelujejo pri izvajanju celostnega skupnega projekta za razvoj ali posodobitev te ribolovne dejavnosti, se lahko udeležencem dodeli pavšalna premija, delno financirana iz FIUR.

▼M3

4. Za namene odstavka 3 se kot celostni skupinski projekti med drugim obravnavajo naslednji projekti:

— zaščitna oprema na krovu in izboljšanje sanitarnih in delovnih pogojev,

— tehnološke inovacije (bolj selektivne ribolovne tehnologije/metode), ki ne povečujejo ribolovnega napora,

— organizacija proizvodnje, predelava in oglaševalna veriga (promocija in dodana vrednost proizvodov),

— strokovna prekvalifikacija ali usposabljanje.

▼B

5. Pavšalna premija ne sme presegati 150 000 EUR na celostni skupni projekt. Upravljalni organ določi znesek premije, ki se dejansko izplača, in kako se jo porazdeli med upravičence v skladu z obsegom projekta in finančnimi obveznostmi, ki jih prevzame vsak udeleženec.

Člen 12

Socialno-ekonomski ukrepi

1. Za namene tega člena pomeni „ribič“ katero koli osebo, ki svojo glavno poklicno dejavnost opravlja na krovu delujočega morskega ribiškega plovila.

▼M3

2. Država članica lahko za ribiče sprejme ukrepe socialno-ekonomske narave, ki so povezani s prilagajanjem ribolovne zmogljivosti v smislu člena 11 Uredbe (ES) št. 2371/2002.

▼B

3. Finančna pomoč iz FIUR se sme dodeliti le za naslednje ukrepe:

(a) delno financiranje nacionalnih programov za predčasno upokojevanje ribičev, če sta izpolnjena naslednja pogoja: (i) v času predčasne upokojitve ne sme biti starost upravičencev do ukrepa več kakor 10 let nižja od zakonsko določene upokojitvene starosti v smislu zakona, ki je v veljavi v državi članici, ali pa morajo biti upravičenci stari najmanj 55 let; (ii) upravičenci lahko dokažejo, da ribiško dejavnost opravljajo najmanj 10 let. Vendar prispevki v običajni program za upokojevanje ribičev v času predčasne upokojitve niso upravičeni do finančne pomoči iz FIUR. V nobeni državi članici ne sme število uporabnikov za celotno programsko obdobje presegati števila delovnih mest, odpravljenih na krovu ribiških plovil, kot rezultat tistih plovil, ki so trajno prenehala z ribolovnimi aktivnostmi v smislu člena 7;

(b) dodelitev individualnih kompenzacijskih plačil ribičem, ki lahko dokažejo, da so delali kot ribiči najmanj dvanajst mesecev, na osnovi upravičenega izdatka, omejenega na 10 000 EUR na posameznega upravičenca, če je plovilo, na katerem so bili porabniki zaposleni, predmet ukrepov za trajno ustavitev njegove aktivnosti v smislu člena 7;

▼M3

(c) odobritev neobnovljivih posameznih kompenzacijskih plačil ribičem, ki lahko dokažejo, da so vsaj zadnjih pet let delali kot ribiči, za pomoč pri: (i) prekvalifikaciji izven morskega ribištva v okviru posamičnega ali kolektivnega socialnega načrta, na podlagi upravičenega stroška, omejenega na 50 000 evrov na posameznega upravičenca; organ za upravljanje določi posamezni znesek v skladu z obsegom projekta prekvalifikacije in finančnimi obveznostmi upravičenca; (ii) širjenju njihove dejavnosti izven morskega ribištva v okviru individualnega ali skupnega projekta širitve, na podlagi upravičenega stroška, omejenega na 20 000 evrov na posameznega upravičenca; organ za upravljanje določi posamezni znesek v skladu z obsegom projekta širitve in investicijo upravičenca;

▼B

(d) dodelitev individualnih premij ribičem, mlajšim od 35 let, ki lahko izkažejo, da delajo kot ribiči najmanj pet let, ali lahko izkažejo enakovredno poklicno usposobljenost, in ki prvič pridobijo delno ali popolno lastništvo nad ribiškim plovilom, če sta izpolnjena naslednja pogoja: (i) ribiško plovilo mora v celotno dolžino meriti 7 do 24 metrov; v času pridobivanja lastništva mora biti staro od 10 do 20 let, biti mora v delujočem stanju in vpisano v evidenco ribiških plovil Skupnosti; (ii) lastništvo se v isti družini ne prenese vse do drugega kolena. Upravljalni organ določi znesek posamezne premije zlasti na osnovi velikosti in starosti plovila ter finančnih pogojev pridobivanja (stroški pridobivanja lastništva; stopnja in pogoji bančnega posojila; jamstvo, če sploh kakšno, ki ga izda tretja oseba; in/ali druge možnosti finančnega inženiringa). Upravljalni organ uvede tudi druge pogoje in kriterije, v skladu s katerimi poteka pridobitev. V nobenem primeru ne sme znesek premije presegati 10 % stroškov pridobivanja lastništva niti presegati zneska 50 000 EUR;

▼M4

(e) v primeru da Svet sprejme načrt obnovitve ali kadar Komisija oziroma ena ali več držav članic sprejme posebne ali nujne ukrepe, se lahko najvišji znesek pomoči iz točk (b) in (c) zviša za 20 %. Poleg tega se zahteva iz točke (b), in sicer da morajo plovila, na katerih so bili zaposleni člani posadke, do takrat dokončno prenehati s svojo dejavnostjo, ne uporablja.

▼B

4. Upravljalni organ sklene potrebne dogovore zlasti z ustreznimi kontrolnimi mehanizmi, da zagotovi:

(a) da se upravičenci do ukrepa iz odstavka 3(a) stalno odpovedo opravljanju poklica ribiča;

(b) da noben ribič ne more biti upravičenec do več kakor enega ukrepa iz odstavka 3;

▼M4

(c) da je nadomestilo iz odstavka 3(b) ali 3(e) povrnjeno na osnovi pro rata temporis, kadar se upravičenci vrnejo k opravljanju poklica ribiča v manj kot letu dni po izplačilu nadomestila;

▼M3

(i) da se nadomestilo, navedeno v odstavku 3(c)(i), za vzpostavitev prejšnjega stanja povrne po načelu pro rata temporis, kjer se upravičenci vrnejo na delo kot ribiči v manj kot petih letih po plačilu nadomestila; in (ii) da nadomestilo za širitev, navedeno v odstavku 3(c)(ii), prispeva k zmanjšanju ribolovnega napora ribiških plovil, na katerih so upravičenci aktivni; (d)

▼B

(e) da se upravičenci do ukrepa iz odstavka 3(c) dejansko ukvarjajo z novo dejavnostjo;

(f) da je premija iz odstavka 3(d) povrnjena na osnovi pro rata temporis, kadar se lastništvo, pridobljeno s strani upravičenca, prenese, ali kadar je plovilo predmet trajnega umika po členu 7, v manj kot petih letih po izplačilu premije.

5. Vsi dogovori, metode izračunavanja, kriteriji in druga pravila, ki jih upravljalni organ uvede za izvajanje tega člena, so opisani v dodatkih k programom iz člena 18(3) Uredbe (ES) št. 1260/1999.

▼M3

6. Država članica lahko vpelje nacionalno financirane spremljevalnih ukrepov za člane posadke zadevnih ribiških plovil z namenom pospešiti začasno prenehanje ribiških aktivnosti v okviru načrtov za zaščito vodnih virov.

▼B







NASLOV III

VAROVANJE IN RAZVOJ VODNIH VIROV, RIBOGOJSTVA, ZMOGLJIVOSTI V RIBIŠKIH PRISTANIŠČIH, PREDELAVE IN TRŽENJA TER RIBIŠTVA V CELINSKIH VODAH

Člen 13

Področje uporabe

1. Države članice lahko pod pogoji iz Priloge III sprejmejo ukrepe za spodbujanje kapitalskih naložb v naslednja področja:

▼M4

(a) dela, katerih namen je varovanje in razvoj vodnih virov, razen obnavljanja staležev;

▼B

(b) ribogojstvo;

(c) objekti/infrastruktura v ribiških pristaniščih;

(d) predelava in trženje ribiških proizvodov in proizvodov iz ribogojstva;

(e) ribolov v celinskih vodah.

2. Finančna pomoč iz FIUR se lahko dodeli samo za projekte, ki:

(a) prispevajo k dolgoročnim ekonomskim koristim na podlagi zadevne strukturne izboljšave;

(b) nudijo ustrezno zagotovilo tehnične in ekonomske sposobnosti;

(c) se izogibajo kontraproduktivnim učinkom, zlasti tveganju ustvarjanja presežka proizvodnih kapacitet.







NASLOV IV

DRUGI UKREPI

Člen 14

Ukrepi za iskanje in promocijo novih trgov

1. Države članice lahko pod pogoji iz Priloge III sprejmejo ukrepe za spodbujanje skupnih poslov za iskanje in promocijo novih trgov za ribiške proizvode in proizvode iz ribogojstva, zlasti:

(a) poslov, povezanih s potrjevanjem kakovosti, označevanjem proizvodov, racionalizacijo imen proizvodov in standardizacijo proizvodov;

(b) reklamnih kampanj, vključno s tistimi, ki poudarjajo kakovost;

(c) projektov za preskušanje potrošniških in tržnih odzivov;

(d) organiziranja in udeleževanja gospodarskih sejmov in razstav;

(e) organiziranja študijskih in prodajnih obiskov;

(f) tržnih študij in raziskav, vključno s študijami, ki se nanašajo na obete za trženje proizvodov Skupnosti v tretjih državah;

(g) kampanj za izboljševanje tržnih pogojev;

(h) svetovanja in pomoči pri prodaji, storitev, zagotovljenih za grosiste, trgovce na drobno in organizacije proizvajalcev.

2. Prednost je treba dati naložbam:

(a) za spodbujanje prodaje viškov ali premalo izkoriščenih vrst;

(b) ki jih izvajajo organizacije, uradno priznane v smislu Uredbe (EGS) št. 3759/92;

(c) ki jih skupaj izvaja več organizacij proizvajalcev ali drugih organizacij v sektorju, priznanih s strani nacionalnih organov;

(d) ki sledijo politiki kakovosti za ribiške proizvode in proizvode iz ribogojstva;

(e) za promocijo proizvodov, pridobljenih z uporabo okolju prijaznih metod.

3. Ukrepi se ne smejo opirati na zaščitene blagovne znamke niti se sklicevati na določene države ali zemljepisna območja, razen v primerih priznanja porekla blaga, ko se v skladu z Uredbo (EGS) št. 2081/92 z dne 14. julija 1992 o varovanju geografskih označb in geografskega porekla za kmetijske pridelke in živila ( 16 ) proizvodu ali postopku odobri uradno priznanje o izvoru s sklicevanjem na določeno zemljepisno območje. To sklicevanje je dovoljeno le od datuma, ko se ime vpiše v register iz člena 6(3) Uredbe (EGS) št. 2081/92.

Člen 15

Delovanje udeležencev v prometu

1. Države članice lahko spodbujajo ustvarjanje in pospešujejo delovanje organizacij proizvajalcev, priznanih na podlagi Uredbe (EGS) št. 3759/92:

(a) pomoč se lahko organizacijam proizvajalcev, ustanovljenim po 1. januarju 2000, dodeli za tri leta po datumu priznanja. Ta pomoč za prvo, drugo in tretje leto mora biti v naslednjih mejah: (i) 3 %, 2 % in 1 % vrednosti proizvodov, ki jih je dala organizacija proizvajalcev v promet; (ii) 60 %, 40 % in 20 % upravnih stroškov organizacije proizvajalcev;

(b) brez vpliva na pomoč iz (a) se lahko pomoč organizacijam proizvajalcev, posebej priznanim na podlagi člena 7a(1) Uredbe (EGS) št. 3759/92, dodeli v obdobju treh let po datumu posebnega priznanja za pospešitev izvajanja njihovih načrtov za izboljšanje kakovosti. Znesek te pomoči za prvo, drugo in tretje leto ne sme presegati 60 %, 50 % in 40 % stroškov, ki si jih organizacija povzroči ob izvajanju načrta;

(c) pomoč iz (a) in (b) se končnim upravičencem izplača v letu, ki sledi tistemu, za katerega je bila odobrena, in najkasneje 31. decembra 2008.

2. Države članice lahko spodbujajo kratkoročno delovanje v skupnem interesu, ki ima širši obseg kakor običajno delovanje zasebnih podjetij, ki ga z aktivnim sodelovanjem izvajajo sami člani panoge ali ga izvajajo organizacije, ki delujejo v imenu proizvajalcev, ali druge organizacije, priznane s strani upravljalnega organa, in ki prispevajo k doseganju ciljev skupne ribiške politike.

3. Upravičena delovanja se nanašajo zlasti na naslednje teme:

(a) upravljanje in kontroliranje pogojev za dostop do nekaterih ribolovnih območij in upravljanje kvot;

(b) upravljanje ribolovnega napora;

(c) promocijo orodij ali metod, ki jih upravljalni organ priznava za selektivnejše;

(d) promocijo tehničnih ukrepov za ohranjanje virov;

(e) promocijo ukrepov za izboljšanje delovnih in sanitarnih pogojev v zvezi s proizvodi na krovu in po iztovoru;

(f) skupne zmogljivosti ribogojstva, prestrukturiranje ali izboljšanje ribogojnic, skupno čiščenje odpadnih voda iz ribogojnic;

(g) odpravljanje patoloških tveganj ribogojstva ali parazitov v loviščih ali obalnih ekosistemih;

(h) zbiranje osnovnih podatkov in/ali pripravo modelov okoljevarstvenega upravljanja za ribištvo in ribogojstvo z namenom sestavljanja celostnih upravljalskih načrtov za obalna območja;

(i) ureditev elektronskega trgovanja in drugih informacijskih tehnologij za širjenje tehničnih in komercialnih podatkov;

(j) ustvarjanje poslovnih inkubatorjev v sektorju in/ali centrov za zbiranje ribiških proizvodov in proizvodov iz ribogojstva;

(k) dostop do usposabljanja, zlasti v kakovosti, in organizacijo prenašanja strokovnega znanja na krovu plovil in na kopnem;

(l) oblikovanje in uporabo sistemov za izboljševanje in kontroliranje kakovosti, sledljivosti, zdravstvenih pogojev, statističnih instrumentov in vpliva na okolje;

(m) oblikovanje dodane vrednosti za proizvode (inter alia s poskusi, inovacijami, dodajanjem vrednosti stranskim proizvodom in soproizvodom);

▼M4

(n) izboljševanje znanja ter transparentnosti v proizvodnji in na trgu, vključno s statističnimi podatki in gospodarskimi analizami.

▼B

Izdatki, ki nastajajo v normalnem proizvodnem procesu podjetij, ne izpolnjujejo pogojev tega odstavka.

4. Komisija sprejme podrobna pravila za uporabo tega člena v skladu s postopkom iz člena 23(2).

Člen 16

Začasna ukinitev aktivnosti in druga finančna nadomestila

1. Države članice lahko ribičem in lastnikom plovil izplačajo nadomestila za začasno ukinitev aktivnosti v naslednjih okoliščinah:

▼M3

(a) v primeru nepredvidljivih okoliščin, zlasti tistih, ki so jih povzročili biološki dejavniki, lahko traja odobritev nadomestila največ tri zaporedne mesece ali šest mesecev v celotnem obdobju od leta 2000 do leta 2006. Organ za upravljanje vnaprej predloži Komisiji znanstvene dokaze o teh okoliščinah;

▼B

(b) kjer ribiški sporazum za flote Skupnosti, ki so odvisne od sporazuma, ni obnovljen ali je začasno razveljavljen; dodeljevanje nadomestila ne sme trajati dlje kakor šest mesecev; podaljša se lahko za nadaljnjih šest mesecev, če se za zadevno floto izvaja načrt preoblikovanja, ki ga je odobrila Komisija;

▼M3

(c) kadar Svet sprejme načrt oživitve ali upravljanja ali kadar o njunih ukrepih odloča Komisija oziroma ena ali več držav članic, lahko odobritev nadomestila s strani države članice traja eno leto in se lahko podaljša še za eno leto.

▼M4

1a. Države članice lahko gojiteljem lupinarjev dodelijo finančno nadomestilo, kadar kontaminacija lupinarjev zaradi rasti planktona, ki proizvaja toksine, ali prisotnost planktona, ki vsebuje biotoksine, zato da bi zaščitili zdravje ljudi, zahteva začasno zaustavitev spravila za več kot štiri zaporedne mesece ali kadar izgube zaradi začasne zaustavitve spravila v času okrepljenega prometa z lupinarji presegajo 35 % letnega prometa prizadetega podjetja, kar se izračunava na podlagi povprečnega prometa tega podjetja v predhodnih treh letih. Z dodeljevanjem nadomestil se lahko krije začasna zaustavitev spravila v trajanju največ šestih mesecev skozi celotno obdobje od začetka veljavnosti Uredbe Sveta (ES) št. 1421/2004 z dne 19. julija 2004 o spremembah Uredbe (ES) št. 2792/1999 o določitvi podrobnih pravil in sporazumov glede strukturne pomoči Skupnosti v ribiškem sektorju ( 17 ) do konca leta 2006.

▼M2

2. Države članice smejo odobriti finančno nadomestilo ribičem in lastnikom plovil, kjer zakonodaja Skupnosti določa tehnične omejitve uporabe nekaterih orodij ali ribolovnih metod; namen te pomoči je tehnično prilagajanje in se ne sme izplačevati več kot šest mesecev.

▼M3

3. ►M4 Finančni prispevek FIUR za ukrepe iz odstavkov 1, 1a in 2 na državo članico za celotno obdobje od leta 2000 do leta 2006 ne sme preseči višjega od naslednjih dveh pragov: 1 milijon evrov ali 4 % finančne pomoči Skupnosti, dodeljene sektorju v zadevni državi članici. ◄

Vendar se lahko ta pragova v primeru, ko Svet sprejme načrt oživitve ali upravljanja ali ko Komisija odloča o nujnih primerih, presežeta pod pogojem, da ukrep vključuje program za razgradnjo, s ciljem, da se v dveh letih od sprejetja ukrepa umaknejo nekatera ribiška plovila, pri čemer je ribolovni napor enak naporu ribiških plovil, ki so začasno prekinila ribiško aktivnost zaradi načrta ali nujnega ukrepa.

Za pridobitev odobritve Komisije za finančni prispevek FIFG država članica obvesti o ukrepu Komisijo in ji zagotovi podrobnem izračun premij. Ukrep začne veljati šele takrat, ko je Komisija državi članici poslala odobritev.

Organ za upravljanje določi znesek nadomestila, kot je določeno v odstavkih 1 in 2, ki se plača v posameznih primerih ob upoštevanju ustreznih parametrov, kot so dejanske izgube, obseg prizadevanj za spremembo, načrt oživitve ali prizadevanje za tehnično prilagoditev.

▼M4

Kadar Svet sprejme načrt obnovitve ali Komisija oziroma ena ali več držav članic sprejme nujne ukrepe, se členi 10(3)(b)(ii) ne uporabljajo.

▼M4

4. Ponavljajoča se sezonska začasna zaustavitev aktivnosti v ribištvu in ribogojstvu ni upravičena do nadomestila iz odstavkov 1, 1a, 2 in 3.

▼B

Člen 17

Inovativni ukrepi in tehnična pomoč

1. Države članice v načrtih iz člena 3(3) in člena 9(b) Uredbe (ES) št. 1260/1999 predvidijo sredstva, potrebna za izvajanje študij, pilotskih projektov, demonstracijskih projektov, ukrepov za poklicno usposabljanje, tehnično pomoč, izmenjavo izkušenj in propagando, povezanih s pripravo, izvajanjem, spremljanjem, vrednotenjem ali prilagajanjem operativnih programov in enotnih programskih dokumentov.

2. „Pilotski projekt“ pomeni projekt, ki ga v pogojih, zelo podobnih dejanskim pogojem v industriji, izvaja gospodarski subjekt, znanstveno ali tehnično telo ali drugo pristojno telo za preskus tehnične zanesljivosti in/ali finančne sposobnosti inovativne tehnologije z namenom pridobivanja in širjenja tehničnih in/ali finančnih dognanj o preskušani tehnologiji. Za pridobivanje pomembnih rezultatov pilotski projekti vedno zajemajo znanstveno spremljanje zadostne intenzivnosti in trajanja; biti morajo predmet znanstvenih poročil, poslanih upravljalnemu organu. Slednji taka poročila takoj pošlje v vednost Komisiji.

Poskusni ribiški projekti so upravičeni kot pilotski projekti, če je njihov cilj ohranjanje ribolovnih virov in da uvajajo selektivnejše tehnike.

▼M4

Pobude v zvezi z uporabnimi raziskavami manjšega obsega, katerih skupni stroški ne presegajo 150 000 EUR in ki ne trajajo več kakor tri leta, izvajajo pa jih gospodarski subjekti, znanstvena ali tehnična telesa, reprezentativna strokovna združenja ali druga pristojna telesa, so upravičene kot pilotni projekti, in sicer pod pogojem, da prispevajo k ciljem trajnostnega razvoja panoge ribogojstva v Skupnosti.

▼B

3. Ukrepi iz odstavka 1 lahko zlasti zadevajo téme iz člena 15(2) in (3), če se izvajajo na pobudo državnih ali paradržavnih teles ali drugih teles, ki jih upravljalni organ imenuje za ta namen.

Vključujejo lahko tudi gradnjo ali predelavo plovil, če so ta plovila namenjena izključno za ribiško raziskovanje in dejavnosti poklicnega usposabljanja, ki jih pod zastavo države članice izvajajo državna ali paradržavna telesa.

4. Poleg tega lahko ukrepi iz odstavka 1 vključujejo pospeševanje enakovrednih zaposlitvenih možnosti za moške in ženske, ki so zaposleni v sektorju.







NASLOV V

SPLOŠNE IN FINANČNE DOLOČBE

▼M3

Člen 18

Skladnost s pogoji za urejanje pomoči

Organ za upravljanje zagotovi, da se upoštevajo posebni pogoji za urejanje pomoči, ki so navedeni v Prilogi III.

Preden organ odobri pomoč, se prav tako prepriča o tehnični zmožnosti upravičencev in finančni sposobnosti podjetij za preživetje, kot tudi o spoštovanju pravil skupne ribiške politike. Če organ med obdobjem odobritve ugotovi, da upravičenec ne upošteva pravil skupne ribiške politike, se nadomestilo povrne sorazmerno teži kršitve.

Podrobna pravila za izvajanje tega člena se sprejmejo v skladu s členom 23(2).

▼M5

Člen 18a

Postopek za prenos plovil na podlagi člena 7(3)(d)

1. Države članice uradno obvestijo Komisijo o plovilih, za katera je načrtovan prenos na podlagi člena 7(3)(d) in o predvidenem namembnem kraju.

2. V dveh mesecih od uradnega obvestila lahko Komisija zadevni državi članici sporoči, da prenos ne izpolnjuje pogojev iz člena 7(3)(d), zlasti iz njegove točke (iii).

Če Komisija v dveh mesecih od uradnega obvestila zadevni državi članici ne pošlje sporočila, lahko le-ta nadaljuje s prenosom.

Člen 18b

Poročanje o prenosu plovil na podlagi člena 7(3)(d)

1. Do 30. septembra 2005 in vsake tri mesece zatem države članice Komisiji predložijo vse razpoložljive informacije o prenosih plovil na podlagi člena 7(3)(d).

2. Komisija na podlagi informacij iz odstavka 1 in kakršnih koli drugih informacij vsakih šest mesecev poroča Evropskemu parlamentu in Svetu o prenosih plovil na podlagi člena 7(3)(d).

3. Države članice v letno poročilo iz člena 37 Uredbe (ES) št. 1260/1999 o izvajanju intervencij FIUR, ki ga je treba v letu 2007 poslati Komisiji, vključijo oddelek o prenosih plovil na podlagi člena 7(3)(d) te uredbe.

▼M3

Člen 19

Obvezni finančni prispevki in državna pomoč

1. Brez vpliva na odstavek 2 se členi 87, 88 in 89 Pogodbe uporabljajo za pomoč, ki so jo države članice odobrile sektorju ribištva in ribogojstva.

2. Členi 87, 88 in 89 Pogodbe se ne uporabljajo za obvezne finančne prispevke držav članic za ukrepe, ki jih sofinancira Skupnost in so določeni v razvojnih načrtih, navedenih v členu 3(3) te uredbe in opredeljenih v členu 9(b) Uredbe (ES) št. 1260/1999 ali v členu 5 Uredbe (ES) št. 2370/2002 z dne 20. decembra 2002 o nujnem ukrepu Skupnosti za razrez ribiških plovil. ( 18 );

3. Ukrepi, ki določajo javno financiranje, ki presega določbe te uredbe ali Uredbe (ES) št. 2370/2002 o obveznih finančnih prispevkih, kakor je navedeno v odstavku 2, se obravnavajo kot celota na podlagi odstavka 1.

▼B

Člen 20

Valutna menjava

Za države članice, ki niso v območju evra, se zneski v evrih iz te uredbe pretvorijo v nacionalno valuto po tečaju, objavljenem v seriji C v Uradnem listu Evropskih skupnosti.

Menjava poteka po tečaju, veljavnem dne 1. januarja tistega leta, ko država članica sprejme odločitev o odobritvi premije ali pomoči.

Člen 21

Izvedbena pravila

Komisija sprejme obliko izkazov izdatkov in letnih poročil o izvajanju v skladu s postopkom iz člena 23(2).

▼M3

Člen 22

Postopek odbora

Ukrepi, ki so potrebni za izvajanje te uredbe glede zadev iz členov 8, 15, 18 in 21, se sprejmejo v skladu s postopkom upravljanja, omenjenim v členu 23(2).

▼B

Člen 23

Odbori

1. Komisiji nudi pomoč:

▼M3

(a) za izvajanje členov 8, 15, 18 in 21 Odboru za strukture v ribištvu in ribogojstvu, ustanovljenem na podlagi člena 51 Odločbe (ES) št. 1260/1999; in

(b) za izvajanje členov 9 in 10 Odboru za ribištvo in ribogojstvo, ustanovljenem na podlagi člena 30(1) Uredbe (ES) št. 2371/2002.

▼B

2. Pri sklicevanju na ta odstavek se uporabljajo določbe členov 4 in 7 Sklepa 1999/468/ES.

Obdobje iz člena 4(3) Sklepa 1999/468/ES se določi na en mesec.

3. Odbori sprejmejo svoje poslovnike.

Člen 24

Prehodne določbe

Z dnem 1. januarja 2000 prenehajo veljati:

— Uredba (ES) št. 2468/98,

— člen 7(1), (2), (3) in člen 7b Uredbe (EGS) št. 3759/92,

— Uredba (EGS) št. 3140/82 ( 19 ).

Vendar se razveljavljene določbe uporabljajo za pomoč, ukrepe in projekte, potrjene pred 31. decembrom 1999.

Sklicevanja na ukinjene uredbe in člene se pojmujejo kakor sklicevanja na to uredbo.

Člen 25

Začetek veljave

Ta uredba začne veljati tretji dan po objavi v Uradnem listu Evropskih skupnosti.

Ta uredba je v celoti zavezujoča in se neposredno uporablja v vseh državah članicah.









PRILOGA I

VSEBINA NAČRTOV

1. Količinski opis trenutnega stanja za vsako področje iz naslovov II, III in IV

(a) Prednosti in šibkosti;

(b) povzetek delovanja in učinek sredstev, uporabljenih v prejšnjih letih;

▼M3

(c) zahteve sektorja.

▼B

2. Strategija prestrukturiranja sektorja

(a) Rezultati posvetovanj in ukrepov za vključevanje pristojnih organov in teles ter socialno-ekonomskih partnerjev na ustreznih ravneh;

(b) cilji: (i) splošni cilji na podlagi skupne ribiške politike; (ii) prednostne naloge; (iii) cilji, specifični za vsako območje pomoči, če je možno, količinsko opredeljeni;

(c) dokazovanje, da je državna pomoč potrebna za doseganje zastavljenih ciljev; koraki, sprejeti za preprečevanje kontraproduktivnih učinkov, zlasti v smislu ustvarjanja presežnih kapacitet;

(d) v zvezi s floto: ▼M3 (i) kazalci v zvezi z razvojem flote glede na cilje načrtov za oživitev in upravljanje; ▼B (ii) ribiške tehnike in orodja, ki jih je treba spodbujati v primeru preusmeritve ribiških aktivnosti;

(e) pričakovani učinek (na zaposlenost, proizvodnjo itn.).

3. Sredstva za doseganje ciljev

(a) Ukrepi (pravni, finančni ali drugi), načrtovani na vsakem področju za izvajanje načrtov, zlasti programov pomoči;

(b) orientacijski program financiranja, ki zajema celotno programsko obdobje in navedbo sredstev na regionalni, nacionalni in ravni Skupnosti ali drugih virov, ki so zagotovljeni za vsako območje pomoči;

(c) potrebe v smislu študij, pilotskih projektov, demonstrativnih projektov, poklicnega usposabljanja, tehnične pomoči in propagandnih ukrepov, povezanih s pripravo, izvajanjem, spremljanjem, vrednotenjem ali prilagajanjem zadevnih ukrepov.

4. Izvajanje

(a) Upravljalni organ, ki ga imenuje država članica;

(b) ukrepi, sprejeti za zagotavljanje smotrnega in učinkovitega izvajanja, vključno s spremljanjem in vrednotenjem; opredelitev količinskih kazalcev;

(c) določbe, ki se nanašajo na preglede, kazni in javne ukrepe;

(d) v zvezi s floto: (i) metode spremljanja trendov ribolovnih virov, zlasti občutljivih virov; (ii) zamirujoče orodje, sporazumi za spremljanje ribolovnega napora, vključno s trendi pri številu in velikosti orodja.

▼M3 —————

▼B









PRILOGA III

POSEBNI POGOJI IN KRITERIJI ZA POMOČ

▼M3

1. Izvajanje ukrepov v zvezi z aktivnostmi ribolovnih flot (Naslov II)

1.0 Starost plovil

Za namene te uredbe je starost plovila celotno število let, ki je opredeljeno kot razlika med letom odločitve organa za upravljanje, da odobri premijo ali pomoč, in letom začetka opravljanja aktivnosti, kakor je opredeljeno v Uredbi (EGS) št. 2930/86.

▼B

1.1 Trajni umik (člen 7(3))

(a) Trajni umik sme zadevati le plovila, ki ribiško aktivnost na morju izvajajo najmanj 75 dni v vsakem od obeh 12-mesečnih obdobij pred datumom predložitve vloge za trajni umik ali, odvisno od primera, izvajajo ribiško aktivnost v najmanj 80 % od števila dni na morju, ki jih tekoči državni predpisi dovoljujejo za zadevno plovilo. V Baltskem morju se število 75 dni zniža na: — 60 za plovila, registrirana v pristaniščih, ki ležijo severno od vzporednika 59° 30' S, — 40 za plovila, registrirana v pristaniščih, ki ležijo severno od vzporednika 59° 30' S in so namenjena za lovljenje lososov;

(b) izpolnjeni morajo biti naslednji pogoji: (i) pred trajnim umikom mora biti plovilo vpisano v evidenco ribiških plovil Skupnosti; (ii) ob sprejetju odločitve o odobritvi premije mora biti plovilo v delujočem stanju; (iii) po trajnem umiku mora biti ribolovno dovoljenje razveljavljeno in plovilo trajno izbrisano iz evidence ribiških plovil Skupnosti; (iv) v primeru trajnega prenosa v tretjo državo mora biti plovilo takoj vpisano v evidenco tretje države in se ne sme nikoli več vrniti v vode Skupnosti;

(c) če se plovilo izgubi med datumom sprejete odločitve o odobritvi premije in dejanskim datumom trajnega umika, oblikuje upravljalni organ finančni popravek za znesek nadomestila, ki ga izplača zavarovalnica;

(d) za plovilo, ki se prenese v tretjo državo kot nadomestilo za izgubljeno plovilo, ki je last skupnega podjetja v smislu člena 8, se ne sme izplačati nikakršna državna pomoč v smislu člena 7.

1.2 Skupna podjetja (člen 8)

(a) Poleg pogojev za trajni prenos plovila v tretjo državo v smislu člena 7(3)(b) in točke 1.1 te priloge morajo plovila, prenesena v okviru skupnih podjetij, izpolnjevati še naslednja pogoja: (i) delovati morajo najmanj zadnjih pet let pod zastavo države članice Skupnosti: — v vodah Skupnosti, — in/ali v vodah tretje države bodisi na podlagi ribiškega sporazuma s Skupnostjo bodisi na podlagi drugega sporazuma, — in/ali v mednarodnih vodah, kjer ribolovne aktivnosti ureja mednarodna konvencija; (ii) v šestih mesecih od datuma odločbe o odobritvi premije morajo biti opremljena s tehnično opremo, potrebno za plovbo v vodah tretje države, pod pogoji ribolovnega pooblastila, ki ga izdajo oblasti v tretji državi; skladna morajo biti z varnostnimi predpisi Skupnosti in ustrezno zavarovana, kot to določi upravljalni organ; stroški, povezani s tovrstnim opremljanjem, če sploh nastanejo, niso upravičeni do pomoči Skupnosti;

(b) ob predložitvi vloge za premijo za skupna podjetja morajo upravičenci upravljalnemu organu priskrbeti naslednje podatke: (i) opis plovila, ki zlasti vključuje interno številko, registrsko številko, nosilnost, zmogljivost in leto začetka delovanja; (ii) v zadnjih petih letih: delovanje in aktivnost plovila (in pogoji, v katerih je aktivnost potekala); navedba ribolovnih območij (vode Skupnosti/druge vode); kakršna koli predhodno prejeta pomoč Skupnosti, nacionalna ali regionalna pomoč; (iii) dokaz o finančni sposobnosti projekta, ki zlasti vključuje: — finančni načrt, ki prikazuje prispevke različnih delničarjev v gotovini in v naravi; raven prispevanja partnerjev iz Skupnosti/tretje države; delež premije iz člena 7(5)(b), ki mora biti v kapital skupnega podjetja vložen v gotovini, — načrt aktivnosti, ki zajema najmanj pet let in prikazuje zlasti ribolovna območja, mesta iztovarjanja in končne destinacije ulovov; (iv) kopijo zavarovalne pogodbe;

(c) upravičenec mora v petih letih po prenosu lastništva nad plovilom na skupno podjetje izpolniti naslednja pogoja: (i) kakršna koli sprememba pogojev, v katerih je plovilo delovalo (zlasti zamenjava partnerja, spremembe v delniškem kapitalu skupnega podjetja, sprememba zastave, sprememba ribolovnega območja) znotraj omejitev pogojev iz člena 8(2), je predmet predhodnega pooblastila upravljalnega organa; (ii) plovilo, izgubljeno v brodolomu, se mora v roku enega leta po brodolomu nadomestiti z enakovrednim plovilom;

(d) če ob predložitvi vloge za premijo za skupno podjetje niso izpolnjeni pogoji pod (a) in (b), se državna pomoč omeji na premijo za trajni prenos iz člena 7(5)(c);

(e) brez vpliva na člena 29(4) in 38 Uredbe (ES) št. 1260/1999 izvede upravljalni organ finančni popravek za razliko med premijo za skupno podjetje in premijo za trajni prenos istega plovila (v nadaljevanju besedila „razlika“) v naslednjih primerih: (i) če upravičenec obvesti upravljalni organ o spremembi v pogojih delovanja, ki je privedla do neskladnosti s pogoji iz člena 8(2) te uredbe, vključno s prodajo plovila, prenosom lastniškega deleža, ki ga izvede partner iz Skupnosti, ali upokojitvijo lastnika plovila iz Skupnosti v skupnem podjetju, je finančni popravek enak delu zneska razlike; ta del se izračuna pro rata temporis v obdobju petih let; (ii) če je med kontrolo ugotovljena neskladnost s pogoji iz člena 8(2) te uredbe in točke (c) tega odstavka, je finančni popravek enak razliki; (iii) če upravičenec po prejetju obvestila upravljalnega organa slednjemu ne priskrbi poročil o aktivnostih iz člena 8(5) te uredbe, je finančni popravek enak delu zneska razlike; ta del se izračuna pro rata temporis v obdobju petih let; (iv) če je plovilo izgubljeno, ne pa nadomeščeno, je finančni popravek enak delu zneska razlike; ta del se izračuna pro rata temporis v obdobju petih let.

▼M3

1.3 Obnova flote (člen 9)

(a) Plovila morajo biti zgrajena v skladu z uredbami in direktivami, ki urejajo higieno, varnost, zdravje, kakovost proizvoda in delovne pogoje, ter določbami Skupnosti glede izmere plovil in spremljanja ter nadzorovanja ribiških aktivnosti.

(b) Plovila se vnesejo v register ribiških plovil Skupnosti.

(c) Brez vpliva na člen 12(3)(d) prenos lastništva ribiškega plovila ni povod za pomoč Skupnosti.

1.4 Oprema in posodobitev ribiških plovil (člen 9)

▼M4

(a) Plovila morajo biti vpisana v evidenco ribiških plovil Skupnosti vsaj pet let, razen opreme v sistemu spremljanja plovil ter zvočnih sredstev odvračanja. V ta register morajo biti vnešene spremembe v karakteristikah plovil in ta morajo biti ob posodobitvi merjena v skladu s predpisi Skupnosti.

▼M3

(b) Investicije se nanašajo na: (i) racionalizacijo ribolovnih aktivnosti z uporabo bolj selektivnih ribolovnih tehnologij in metod na krovu, ki imajo manjši vpliv, da bi se izognili nezaželenim prilovom, razen tistih, ki jih določa zakonodaja Skupnosti; in/ali (ii) izboljšanje kakovosti in varnosti proizvodov, ulovljenih in shranjenih na krovu, uporabo bolj selektivnih ribolovnih tehnologij in boljših tehnik shranjevanja, ter izvajanje pravnih in uredbenih določb glede zdravja; in/ali ▼M4 (iii) izboljšanje delovnih in varnostnih pogojev in/ali ▼M4 (iv) nakup zvočnih odvračalnih naprav za namene Uredbe Sveta (ES) št. 812/2004 z dne 26. aprila 2004 o določitvi ukrepov ribištva za naključni ulov kitov ( 20 ). Brez poseganja v člen 16(2) se zamenjava ribolovnega orodja ne obravnava kot upravičen izdatek, razen če je plovilo zajeto v načrt obnovitve in je obvezano opustiti svojo udeležbo pri zadevnem ribištvu ter loviti druge vrste z drugačnimi ribolovnim orodjem. V tem primeru lahko Komisija odloči, da je, kadar se ribolovne možnosti zaradi načrta obnovitve znatno zmanjšajo, prvo zamenjavo ribolovnega orodja mogoče obravnavati kot upravičen izdatek.

▼M3

1.5 Socialno-ekonomski ukrepi (člen 12)

Ukrepi v podporo usposabljanja ribičev ali širitve njihovih aktivnosti izven morskega ribištva morajo prispevati k zmanjšanju ribolovnega napora, ki so ga razvili upravičenci, četudi nadaljujejo z ribolovom s skrajšanim delovnim časom.

▼B

2. Naložbe v področja iz naslova III

2.0 Splošne določbe

(a) Projekti v podjetjih lahko vključujejo kapitalske naložbe v proizvodnjo in upravljanje (gradnja, širitev, opremljanje in posodobitev zmogljivosti);

(b) kapitalske naložbe za izboljšanje higienskih ali zdravstvenih pogojev za ljudi in živali, za izboljšanje kakovosti proizvodov ali zmanjšanje onesnaževanja okolja in, kjer je to ustrezno, povečanje sáme proizvodnje, so upravičene do pomoči;

(c) prenos lastništva podjetja ne sproži pomoči Skupnosti.

2.1 Varovanje in razvoj vodnih virov

►M4 Izdatki, ki so upravičeni do pomoči FIUR, smejo zadevati le postavitev premičnih ali nepremičnih zmogljivosti za varovanje in razvoj vodnih virov, ponovno usposobitev rek in jezer, vključno z drstišči in omogočanjem selivskim vrstam seljenje po toku navzgor in navzdol, ter znanstveno spremljanje projektov. ◄ Taki projekti:

(a) morajo služiti skupnim interesom;

(b) morajojih izvajati državna ali paradržavna telesa, priznana strokovna združenja ali druga telesa, ki jih za ta namen imenuje upravljalni organ;

(c) ne smejo imeti negativnega učinka na vodno okolje.

Vsak projekt mora najmanj pet let vključevati znanstveno spremljanje, ki zajema zlasti vrednotenje in spremljanje razvoja vodnih virov v zadevnih vodah. Upravljalni organ vsako leto pošlje v vednost Komisiji poročila o znanstvenem spremljanju.

▼M4

2.2. Ribogojstvo

(a) V tej uredbi: „ribogojstvo“ pomeni rejo ali gojenje vodnih organizmov z uporabo metod za povečevanje proizvodnje zadevnih organizmov preko naravnih zmogljivosti okolja; v fazi reje ali gojenja, vse do in vključno s časom spravila, ostajajo organizmi v lasti fizične ali pravne osebe;

(b) nosilci intenzivnih ribogojskih projektov pošljejo upravljalnemu organu podatke iz Priloge IV k Direktivi Sveta 85/337/EGS z dne 27. junija 1985 o presoji vplivov nekaterih javnih in zasebnih projektov na okolje ( 21 ) skupaj s svojo vlogo za državno pomoč. Upravljalni organ odloči, ali je treba projekt predložiti v oceno, ki jo predvidevajo členi 5 do 10 omenjene direktive. Kadar se državna pomoč odobri, so strošek zbiranja podatkov o vplivu na okolje in kakršni koli stroški ocenjevanja upravičeni do pomoči FIUR;

(c) začetni stroški, ki jih imajo podjetja v ribogojstvu z vključevanjem v Sistem Skupnosti za okoljsko ravnanje in presojo, vzpostavljen z Uredbo (ES) 761/2001 Evropskega parlamenta in Sveta z dne 19. marca 2001 o prostovoljnem sodelovanju organizacij v Sistemu Skupnosti za okoljsko ravnanje in presojo (EMAS) ( 22 ), kot tudi naložbe v dela, povezana s postavitvijo ali izboljševanjem vodnega obtoka v ribogojnicah in na plovilih za delo v ribogojnicah, so upravičeni;

(d) ribiška plovila, opredeljena v členu 3(c) Uredbe Sveta (ES) št. 2371/2002 z dne 20. decembra 2002 o ohranjevanju in trajnostnem izkoriščanju ribolovnih virov v okviru skupne ribiške politike ( 23 ), se ne smejo obravnavati kot delovna plovila niti, kadar se uporabljajo izključno v ribogojstvu;

(e) v okviru ukrepov, ki se v programih FIUR nanašajo na ribogojstvo, se da prednost: (i) razvoju metod, ki znatno zmanjšujejo vpliv na okolje; (ii) izboljšavam tradicionalnih dejavnosti v okviru ribogojstva, ki so pomembne za ohranjanje družbenega in okoljskega tkiva določenih območij; (iii) posodobitvi obstoječih podjetij; (iv) ukrepom v korist ribogojstva v smislu členov 14 in 15 te uredbe; (v) doseganju večje raznovrstnosti gojenih vrst;

(f) Z odstopanjem od stolpca za Skupino 3 v tabeli 3 iz točke 2 Priloge IV ter brez poseganja v delež prispevka za najbolj oddaljene regije se uporabljajo naslednji deleži prispevka: (i) za naložbe, ki zadevajo uporabo metod, ki znatno zmanjšujejo vpliv na okolje, ali v projekte za gojenje plavutonožcev s koristnim vplivom na okolje, je prispevek zasebnih upravičencev (C) vsaj 30 % upravičenih izdatkov v regijah iz Cilja 1 in vsaj 50 % na drugih območjih. Ocena koristi za okolje se opravi na stroške nosilca, preveri pa jo upravljalni organ. Kadar se državna pomoč odobri, so stroški ocenjevanja upravičeni do pomoči FIUR; (ii) za naložbe v izgradnjo novih farm za intenzivno gojenje plavutonožcev, ki niso vključene med prioritete iz točke (e), je prispevek zasebnih upravičencev (C) vsaj 50 % upravičenih izdatkov v regijah iz Cilja 1 in vsaj 70 % na drugih območjih.

▼B

2.3 Zmogljivostiv ribiških pristaniščih

Prednost imajo naložbe v skupni interes za ribiče, ki uporabljajo pristanišče in prispevajo k njegovemu splošnemu razvoju, ter naložbe za izboljšanje storitev, namenjenih ribičem. Naložbe se zlasti nanašajo na postavitve in opremo, namenjeno:

(a) za izboljšanje pogojev, v katerih se ribiški proizvodi iztovarjajo, obdelujejo in skladiščijo v pristaniščih;

(b) za pomoč aktivnostim ribiških plovil (preskrba z gorivom, ledom in vodo, vzdrževanje in popravila plovil);

(c) za izboljšanje pristaniških valobranov z namenom izboljšanja varnosti med iztovarjanjem ali natovarjanjem proizvodov.

2.4 Predelava in trženje

(a) Za namene te uredbe pomeni „predelava in trženje ribiških proizvodov in proizvodov iz ribogojstva“ vse dejavnosti, vključno z vodenjem, obdelavo, proizvodnjo in distribucijo, med časom iztovarjanja ali spravila in fazo končnega proizvoda;

(b) naložbe niso upravičene do pomoči, kadar zadevajo: (i) ribiške proizvode in proizvode iz ribogojstva, katerih uporaba in predelava nista namenjeni za človeško porabo, z izjemo naložb, izključno namenjenih za obdelavo, predelavo in trženje odpadkov ribiških proizvodov in proizvodov iz ribogojstva; (ii) maloprodajo.

(c) Ne glede na skupino 3 v tabeli 3 v odstavku 2 Priloge IV, kjer naložbe zadevajo uporabo skupnih zmogljivosti ali tehnik, ki znatno zmanjšujejo vpliv na okolje, je lahko prispevek zasebnih upravičencev (C) omejen na 30 % upravičenih izdatkov v regijah iz Cilja 1 in 50 % na drugih območjih, namesto po 40 % in 60 %.

2.5 Ribolov v celinskih vodah

(a) Za namene te uredbe pomeni „ribolov v celinskih vodah“ ribolov, ki se izvaja v komercialne namene s plovili, ki delujejo izključno v celinskih vodah na območju držav članic in ki niso predmet določb iz naslova II;

(b) kadar naložba zadeva gradnjo plovila za ribolov v celinskih vodah, veljajo določbe iz točke 1.3(a) Priloge III;

(c) kadar naložba zadeva posodobitev plovila za ribolov v celinskih vodah, veljajo določbe iz točke 1.4(b) Priloge III;

(d) naložbe niso upravičene do pomoči, če utegnejo ogrožati ravnovesje med velikostjo flote in odgovarjajočimi razpoložljivimi ribiškimi viri;

(e) premije za razrez plovil za ribolov v celinskih vodah niso upravičene do pomoči;

(f) upravljalni organ sprejme vse potrebne ukrepe za zagotovitev, da plovila, ki prejemajo finančno pomoč iz FIUR na podlagi člena 13, še naprej delujejo izključno v celinskih vodah.

3. Ukrepi za iskanje in promocijo novih trgov (člen 14)

(a) Upravičeni izdatki pokrivajo zlasti: (i) stroške oglaševalskih agencij in drugih izvajalcev storitev, vključenih v pripravo in izvedbo reklamnih kampanj; (ii) nakup ali najem oglaševalskega prostora in ustvarjanje sloganov in nalepk za obdobje reklamnih kampanj; (iii) izdatke za objavljanje, zunanje sodelavce, prostore in vozila, potrebna za kampanje;

(b) operativni stroški upravičenca (osebje, oprema, vozila itn.) ne izpolnjujejo pogojev.









PRILOGA IV

LESTVICE IN STOPNJE POMOČI

1. Lestvice pomoči, ki se nanašajo na ribolovne flote (naslov II)







TABELA 1 Kategorija plovila po tonaži (BT) EUR 0 < 10 11 000/BT + 2 000 10 < 25 5 000/BT + 62 000 25 < 100 4 200/BT + 82 000 100 < 300 2 700/BT + 232 000 300 < 500 2 200/BT + 382 000 500 in več 1 200/BT + 882 000







TABELA 2 Kategorija plovila glede na bruto registrsko tonažo (BRT) EUR 0 < 25 8 200/brt 25 < 50 6 000/brt + 55 000 50 < 100 5 400/brt + 85 000 100 < 250 2 600/brt + 365 000

Od 1. januarja 2000 velja samo tabela 1, in sicer za plovila, daljša od 24 metrov med pravokotnicama, od 1. januarja 2004 pa za vsa plovila.

▼M3

2. Stopnje finančne udeležbe

(a) Za vse dejavnosti iz naslovov II, III in IV so omejitve finančne udeležbe Skupnosti (A), skupna finančna udeležba Skupnosti (nacionalna, regionalna in druga) zadevnih držav članic (B) in, kjer je primerno, finančna udeležba zasebnih upravičencev (C), naslednje (izraženo v odstotkih upravičenih stroškov). Skupina 1: Premije za trajen umik (člen 7), premije za ustanovitev skupnih podjetij (člen 8), mali priobalni ribolov (člen 11), socialno-ekonomski ukrepi (člen 12), varstvo in razvoj vodnih virov (člen 13(1)(a)), zmogljivosti ribiških pristanišč brez finančne udeležbe zasebnih upravičencev (člen 13(1)(c)), ukrepi za iskanje in pospeševanje novih prodajnih možnosti brez finančne udeležbe zasebnih upravičencev (člen 14), dejavnosti udeležencev v trgovini brez finančne udeležbe zasebnih udeležencev (člen 15), začasna ustavitev premij in drugih finančnih nadomestil (člen 16), inovativni ukrepi in tehnična pomoč, vključno s pilotnimi projekti, ki jih izvajajo javne organizacije (člen 17). Skupina 2: Obnova ladjevja, oprema in posodobitev ribiških plovil (člen 9). Skupina 3: Ribogojstvo (člen 13(1)(b)), zmogljivosti ribiških pristanišč s finančno udeležbo zasebnih upravičencev (člen 13(1)(c)), predelava in trženje (člen 13(1)(d)), ribolov v celinskih vodah (člen 13(1)(e)), ukrepi za iskanje in pospeševanje novih prodajnih možnosti s finančno udeležbo zasebnih udeležencev (člen 14), dejavnosti udeležencev v trgovini s finančno udeležbo zasebnih udeležencev (člen 15(2)). Skupina 4: Pilotni projekti, razen tistih, ki jih izvajajo javne organizacije (člen 17).

(b) Glede operacij, povezanih z varstvom in razvojem vodnih virov (člen 13(1)(a)), zmogljivostjo ribiških pristanišč (člen 12(1)(c)), ukrepi za iskanje in pospeševanje novih prodajnih možnosti (člen 14) in dejavnostmi udeležencev v trgovini (člen 15), organ za upravljanje določi, ali spadajo v skupino 1 ali skupino 3, predvsem na podlagi naslednjih premislekov: — skupni proti posamičnim interesom, — skupni proti posamičnim upravičencem (organizacije proizvajalcev, združenja, ki zastopajo trgovino), — javni dostop do rezultatov delovanja proti zasebni lastnini in nadzoru, — finančna udeležba skupnih organizacij, raziskovalnih institucij.

▼M1







TABELA 3 Skupina 1 Skupina 2 Skupina 3 Skupina 4 Regije Cilja 1 (1) 50 % ≤ A ≤ 75 % B ≥ 25 % A ≤ 35 % B ≥ 5 % C ≥ 60 % A ≤ 35 % B ≥ 5 % C ≥ 40 % A ≤ 75 % B ≥ 5 % C ≥ 20 % Regije Cilja 1 v državi članici, ki je zajeta v Kohezijski sklad 50 % ≤ A ≤ 80 % B ≥ 20 % (2) A ≤ 35 % B ≥ 5 % C ≥ 60 % A ≤ 35 % B ≥ 5 % C ≥ 40 % A ≤ 75 % B ≥ 5 % C ≥ 20 % Najbolj obrobne regije 50 % ≤ A ≤ 85 % B ≥ 15 % (2) A ≤ 40 % B ≥ 10 % C ≥ 50 % (3) A ≤ 50 % B ≥ 5 % C ≥ 25 % (4) A ≤ 75 % B ≥ 5 % C ≥ 20 % Odročni grški otoki, ki so zaradi oddaljenosti v slabšem položaju 50 % ≤ A ≤ 85 % B ≥ 15 % (2) A ≤ 35 % B ≥ 5 % C ≥ 60 % A ≤ 35 % B ≥ 5 % C ≥ 40 % A ≤ 75 % B ≥ 5 % C ≥ 20 % Druga območja 25 % ≤ A ≤ 50 % B ≥ 50 % A ≤ 15 % B ≥ 5 % C ≥ 60 % A ≤ 15 % B ≥ 5 % C ≥ 60 % A ≤ 50 % B ≥ 5 % C ≥ 30 % (1) Skupaj s tistimi iz člena 6(1) Uredbe (ES) št. 1260/1999. (2) Ne glede na splošne ureditve za regije iz cilja 1 in samo v upravičenih izjemnih primerih. (3) Ne glede na splošno ureditev za regije iz cilja 1 in samo za plovila s skupno dolžino manj kot 12 metrov, razen ribiških plovil z vlečno mrežo, pod pogojem, da so plovila registrirana v pristanišču v eni najbolj obrobnih regij in dejansko opravljajo ribolovno aktivnost iz tega pristanišča ali iz drugega pristanišča v eni od teh regij že najmanj pet let. (4) Ne glede na splošno ureditev za regije iz cilja 1 in samo za podjetja majhnega ekonomskega obsega, ki se opredelijo v dopolnitvi programa iz člena 19(4) Uredbe (ES) št. 1260/1999.

Pri naložbah v mala in srednje velika podjetja v smislu Priporočila Komisije 96/280/ES ( 24 ) se smejo stopnje (A) za skupini 2 in 3 povečati za znesek za tiste oblike financiranja, ki niso neposredna pomoč, pod pogojem, da tako povečanje ne presega 10 % vseh upravičenih stroškov. Prispevek zasebnih upravičencev se ustrezno zmanjša.

Kratek opis odstopanj iz prvega pododstavka se vključi v operativne programe in skupne programske dokumente za zadevna območja, za katera veljata člena 18 in 19 Uredbe (ES) št. 1260/1999.